En mandlig beboer fik forstyrret sin nattesøvn, da en anden mand brød ind i hans lejlighed og overfaldt ham med en gummihammer.

Overfaldet skete i en lejlighed på Mejerigade i Hadsund og fandt sted natten til mandag klokken 04.34, oplyser Bruno Brix vagtchef hos Nordjyllands Politi. Politiet har anholdt en 32-årig mand fra Hadsund som senere i dag skal afhøres af Nordjyllands Politi i Hobro. Det er endnu uvist om de to mænd kendte hinanden i forvejen. I følge politiet er den overfaldne mand sluppet for alvorlige skader.